**ЗАХТЕВ ЗА ДОСТАВЉАЊЕ ИЗЈАВЕ О ЗАИНТЕРЕСОВАНОСТИ**

**за пружање правне подршке организацијама цивилног друштва у 15 градова и/или општина у Србији: Ариље, Косјерић, Прибој, Сјеница, Пријепоље, Ужице, Лајковац, Крупањ, Пећинци, Рума, Шид, Пландиште, Сремска Митровица, Лозница и Мионица.**

Тим за социјално укључивање и смањење сиромаштва Владе Републике Србије (СИПРУ) објављује конкурс за избор консултанта/консултанткиње за позицију стручњака за правна питања који ће у оквиру наведених градова и/или општина пружати правну подршку организацијама цивилног друштва. Овај конкурс финансира се уз подршку Владе Савезне Републике Немачке, посредством пројекта немачко-српске развојне сарадње „Услуге социјалне заштите за осетљиве групе“, који спроводи ГИЗ.

**Циљеви ангажовања**

Основни циљ ангажмана је да консултант/консултанткиња допринесе решавању широког спектра правних питања у складу са процењеним потребама, као и да посредује у комуникацији између организација цивилног друштва и локалних самоуправа. Ангажовани консултант/консултанткиња ће пружити стручну подршку организацијама цивилног друштва да припреме интерни документ о поступању у ванредним околностима.

### Контекст задатка

Главни циљ пројекта је јачање капацита организација цивилног друштва да одговоре на изазове током пандемије КОВИД 19, унапреде своје ресурсе за помоћ осетљивим групама и на најбољи начин се прилагоде условима насталим током кризе. Овај циљ подразумева два кључна приступа:

1. изградња капацитета организација цивилног друштва за идентификовање потреба и права осетљивих група у условима насталим током пандемије КОВИД 19;
2. јачање капацитета организација цивилног друштва за предлагање мера током кризних и посткризних периода, учествовање у доношењеу одлука и креирању стратегија и планова, у блиској сарадњи са локалним самоуправама.

### Пројектни задатак и опис посла

* Пружање стручне подршке у формулисању релевантних мера, протокола, правилника и/или других докумената који регулишу поступање организација цивилног друштва у кризним ситуацијама;
* Посредовање приликом организованих састанака између организација цивилног друштва и представника локалне самоуправа ради представљања мера, протокола, правилника и/или других докумената за реаговање у кризним ситуацијама;
* Помоћ у формулисању материјала за брошуре и друге информативне и едукативне материјала о правима осетљивих група итд.;
* Консултације у вези са појединачним случајевима остваривања права осетљивих група (опште и специфичне информације и правни савети).

### Очекивани резултати

* Извештај о реализованим активностима и утрошеним сатима за рад са организацијама цивилног друштва најкасније до 25. фебруара, 2021.

### Трајање ангажмана

Сарадник/ица који/а испуни критеријуме ће бити ангажован/а у периоду од 10. фебруара, 2021. дo 28. фебруара, 2021.године.

**\*\*\***

Тим за социјално укључивање и смањење сиромаштва позива заинтересоване сараднике/сараднице да поднесу своју изјаву о заинтересованости за пружање наведених услуга.

**Заинтересовани сарадник/сарадница треба да испуњава следеће услове:**

* Универзитетско образовање у домену правних наука;
* Најмање 5 година професионалног искуства у релевантној области;
* Добро познавање законске регулативе, политика и механизама за омогућавање заштите и поштовања људских права;
* Претходно искуство у изради уговора, статута, правилника и других правних аката;
* Искуство рада са организацијама цивилног друштва и локалним самоуправама је пожељно;
* Добро познавање енглеског језика је пожељно.

**Изјава о заинтересованости треба да садржи следеће информације:**

1) информације о сараднику/сарадници (попунити формулар дат у Прилогу 1);

2) информације о искуству у реализацији сличних активности из којих се могу видети квалификације и способности за спровођење пројектног задатка (попунити формулар дат у прилогу 2);

3) биографију на енглеском језику (Прилог 3).

Молимо да изјаву о заинтересованости доставите електронском поштом на адресу:  [sipru.konkursi@gov.rs](mailto:sipru.konkursi@gov.rs) најкасније **до уторка, 09. фебруара 2021. године до 17 часова.**

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

Изражавам заинтересованост за пружање правне подршке организацијама цивилног друштва:

|  |  |
| --- | --- |
| **Име и презиме апликанта** |  |
| **Адреса** |  |
| **Број телефона** |  |
| **Е-маил адреса** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме апликанта

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (од – до)*** | ***Локација*** | ***Организација и контакт особа***  ***(име, презиме и емаил адреса)*** | ***Опис*** |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈА (на енглеском језику)**